ทายาทเวงเกอร์
สมกับเป็นราชันแห่งยุโรปจริงๆ สำหรับ ราชันชุดขาว เรอัล มาดริด หลังจากสามารถยันเสมอ เสือใต้ บาเยิร์น มิวนิก 2-2 ในเกมตัดเชือกนัดที่ 2 ที่ถิ่นซานติอาโก เบอร์นาบิวของตัวเอง ทำให้รวมผล 2 นัด เรอัล มาดริด เป็นฝ่ายเฉือนคว้าชัย 4-3 ผ่านเข้าสู่รอบชิงชนะเลิศเป็นปีที่สามติดต่อกัน และเป็นหนที่ 4 ในรอบ 5 ปี,ที่จริงก็น่าเสียดายแทนบาเยิร์น มิวนิก อยู่ไม่น้อยเหมือนกันที่ชวดเข้าชิงชนะเลิศ เพราะเป็นทีมที่เล่นได้ดีกว่าเรอัล มาดริด ทั้งสองนัดในรอบตัดเชือก,อย่างนี้คงโทษอะไรไม่ได้ นอกจากต้องโทษดวงอย่างเดียว,เกมนี้ บาเยิร์นฯบุกมานำเร็ว 1-0 จากโจชัว คิมมิช ตั้งแต่ 3 นาทีแรก แต่อีก 8 นาทีต่อมา มาดริดก็ตามตีเสมอได้จากลูกโหม่งของคาริม เบนเซมา จบครึ่งแรกทั้งคู่เสมอกัน 1-1 และสกอร์รวมเป็นมาดริดที่นำอยู่ 3-2,ทว่าเริ่มครึ่งหลังมาได้แค่นาทีเดียว เสือใต้ก็เจอฝันร้าย พลาดกันเองง่ายๆ เมื่อ ติอาโก จ่ายคืนหลังเข้าไปในเขตโทษ แต่ สเวน อุลไรช์ นายทวาร ที่วิ่งจะมารับบอล ดันลื่นล้มเลยกลายเป็นส้มหล่นใส่ เบนเซมา วิ่งมายิงตุงตาข่ายโล่งๆให้ราชันชุดขาวแซงนำ 2-1,อย่างไรก็ตาม นาที 63 เสือใต้มาไล่ตีเจ๊าเป็น 2-2 จากฮาเมส โรดริเกซ และพอตีเสมอได้ บาเยิร์นฯก็เดินหน้าบุกแหลก,เคย์เลอร์ นาวาส นายทวารมาดริด ที่โชว์ฟอร์มซุปเปอร์เซฟจนมือเป็นระวิงได้ จบ 90 นาที เรอัล มาดริด เอาอยู่ยันเจ๊าบาเยิร์นฯ 2-2 ผ่านเข้าชิงชนะเลิศด้วยสกอร์รวม 4-3 ไปรอเจอลิเวอร์พูลหรือโรมาต่อไป,โดยนัดชิงชนะเลิศแชมเปียนส์ลีกปีนี้จะเตะกันที่กรุงเคียฟของยูเครน ในวันที่ 26 พฤษภาคมนี้ ,ส่วนความเคลื่อนไหวของ ปืนใหญ่ อาร์เซนอล ในการสรรหากุนซือคนใหม่มาคุมทีมแทนอาร์แซน เวงเกอร์ ที่จะอำลาทีมไปหลังจบฤดูกาลนี้ ล่าสุดมีรายงานว่า ตอนนี้อาร์เซนอลมีลิสต์รายชื่อกุนซือที่จะมาสานงานต่อจากเวงเกอร์ อยู่ในใจแล้ว 14 ราย,หนึ่งในนั้นก็คือ รุย ฟาเรีย มือขวาของ โจเซ มูรินโญ ผู้จัดการทีม ปิศาจแดง แมนเชสเตอร์ ยูไนเต็ด,ฟาเรียทำงานร่วมกับมูรินโญ มาตั้งแต่ปี 2001 แต่ช่วงแรกเขาทำหน้าที่เป็นแค่โค้ชด้านฟิตเนสเท่านั้น ก่อนจะถูกดันขึ้นมาเป็นผู้ช่วยของมูรินโญ ช่วงคุมทีมเชลซี ในปี 2004,ขณะที่ฟาเรียเองยอมรับว่าเขาก็อยากลองเป็นกุนซือคุมทีมแบบเต็มตัวเหมือนกัน แต่เชื่อว่าแฟนปืนใหญ่คงไม่ปลื้มมือขวาเฮียมูคนนี้สักเท่าไหร่,อีกคนที่เป็นข่าวในเวลาไล่เลี่ยกันก็คือ เซลจ์โก บูวัช มือขวาของเจอร์เกน คลอปป์ กุนซือลิเวอร์พูล บูวัชถือเป็นโค้ชคู่บุญของคลอปป์ เพราะติดสอยห้อยตามคลอปป์มาตลอด ตั้งแต่สมัยคุมทีมไมน์ซและโบรุสเซีย ดอร์ทมุนด์,ว่ากันว่า บูวัชคนนี้ คือ มันสมอง ของคลอปป์เลยทีเดียว,แต่เมื่อเร็วๆนี้ มีข่าวว่า บูวัชกับคลอปป์เกิดแตกคอกัน และบูวัชจะไม่ทำงานกับทีมชุดใหญ่ ของลิเวอร์พูลอีกต่อไปจนกระทั่งจบซีซั่นสกายเบทวางราคาว่าบูวัชจะคุมทีม,ปืนใหญ่ฤดูหน้าอยู่ที่ 5/2 ส่วนเต็ง 1 นั้นเป็น มัสซิมิเลียโน อัลเลกรี กุนซือยูเวนตุส ที่ราคา 4/1.,หมวดแซม
แต่เมื่อเร็วๆนี้ มีข่าวว่า บูวัชกับคลอปป์เกิดแตกคอกัน และบูวัชจะไม่ทำงานกับทีมชุดใหญ่ ของลิเวอร์พูลอีกต่อไปจนกระทั่งจบซีซั่นสกายเบทวางราคาว่าบูวัชจะคุมทีม
อาร์แซน เวงเกอร์,อาร์เซนอล,เซลจ์โก บูวัช,ตะลุยฟุตบอลโลก,หมวดแซม